2012.gada 11.janvārī Rīkojums Nr. 25

Rīgā (prot. Nr. 2 27.§)

**Par Ministru kabineta Atzinības raksta piešķiršanu**

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010.gada 5.oktobra noteikumu Nr.928 "Kārtība, kādā dibināmi valsts institūciju un pašvaldību apbalvojumi" 58.punktu piešķirt Ministru kabineta Atzinības rakstu:

1.1. Latvijas Republikas ārkārtējam un pilnvarotajam vēstniekam Amerikas Savienotajās Valstīs Andrejam Pildegovičam par nozīmīgu ieguldījumu divpusējo attiecību veidošanā starp Latvijas Republiku un Amerikas Savienotajām Valstīm;

1.2. Latvijas Transatlantiskās organizācijas (LATO) dibinātājam un priekšsēdētājam Tomam Baumanim par starptautiskās drošības un demokrātijas attīstības veicināšanu, kā arī transatlantisko vērtību izplatīšanu ārpus Ziemeļatlantijas līguma organizācijas (NATO) un Eiropas Savienības robežām.

2. Noteikt, ka Ministru kabineta Atzinības rakstu A.Pildegovičam un T.Baumanim pasniedz ārlietu ministrs E.Rinkēvičs.

Ministru prezidents V.Dombrovskis

Labklājības ministre I.Viņķele